**Zápisnica č. 07/2020 z riadneho zasadnutia Obecného zastupiteľstva konaného dňa 11.12.2020**

**Prítomní:** Anna Balková, Ing. Nataša Belová, Miroslav Kapusta, Roman Romančík, Ľubica Sumková (hlavný kontrolór obce)

**Ospravedlnený:** Milan Kapusta

**Program:** 1. Zahájenie

 2. Voľba zapisovateľa, návrhovej komisie a overovateľov zápisnice

 3. Kontrola uznesenia 06/2020

 4. Organizačné:

 - Stanovisko hl. kontrolóra k návrhu rozpočtu na roky 2021-2023

 - rozpočet na rok 2020

 - dodatok č.1 k VZN č. 02/2019

 - VZN č. 01/2020

 5. Diskusia

 6. Návrh na uznesenie č. 07/2020

 7. Záver

1. Zahájenie vykonal starosta obce a oboznámil prítomných poslancov s programom zasadnutia. Na zasadnutí boli prítomní štyria z piatich poslancov, p. Milan Kapusta bol ospravedlnený. Starosta obce skonštatoval, že zastupiteľstvo je uznášania schopné. Program zasadnutia bol schválený jednomyseľne.
2. Voľba zapisovateľa – p. Nataša Belová

 návrhová komisia –p. Anna Balková, p. Roman Romančík

 overovatelia zápisnice – p. Miroslav Kapusta

 Schválené jednomyseľne.

1. Kontrola uznesenia č. 06/2020: neboli zadané žiadne úlohy na riešenie
2. Organizačné:

Hlavná kontrolórka predniesla stanovisko k návrhu viacročného rozpočtu obce Trnovo na roky 2021-2023. Stanovisko bolo vypracované na základe predloženého návrhu viacročného rozpočtu na roky 2021 a na roky 2022 a 2023, na základe čerpania rozpočtu Obce Trnovo k 31.10.2020 a na základe zostavenia návrhu rozpočtu verejnej správy. Hlavná kontrolórka odporúča Obecnému zastupiteľstvu predložený návrh rozpočtu na rok 2021 schváliť.

Na Obecný úrad neboli doručené žiadne pripomienky k návrhu rozpočtu na rok 2020.

Poslanci schválili rozpočet na rok 2020 jednomyseľne.

Na úradnej tabuli aj na webovej stránke obce bol zverejnený v zákonnej lehote 15 dní návrh dodatku k VZN č. 02/2019. Keďže neboli doručené žiadne námietky, poslanci schválili tento návrh.

Schválené jednomyseľne.

Na úradnej tabuli aj na webovej stránke obce bol zverejnený v zákonnej lehote 15 dní aj návrh VZN č. 1/2020 o nakladaní s komunálnymi odpadmi a s drobnými stavebnými odpadmi na území obce Trnovo. Na Obecný úrad neboli doručené žiadne pripomienky k návrhu VZN č. 01/2020.

Poslanci schválili VZN č. 01/2020 jednomyseľne.

Dňa 10.12.2020 bola na Obecný úrad doručená žiadosť od ZŠ Žabokreky o poskytnutie finančného príspevku na lyžiarsky výcvik. Poslanci prerokovali túto žiadosť a jednomyseľne zamietli poskytnutie finančného príspevku.

1. Diskusia: diskutovalo sa počas organizačného
2. Návrh na uznesenie č. 07/2020

 **Obecné zastupiteľstvo schvaľuje:**

1. rozpočet na rok 2021
2. dodatok č.1 k VZN č. 02/2019
3. VZN č. 01/2020 o nakladaní s komunálnymi odpadmi a s drobnými stavebnými odpadmi na území obce Trnovo.

**Obecné zastupiteľstvo neschvaľuje:**

a) žiadosť ZŠ Žabokreky o poskytnutie finančného príspevku na lyžiarsky výcvik.

 **Obecné zastupiteľstvo berie na vedomie:**

1. stanovisko hlavného kontrolóra k návrhu viacročného rozpočtu obce na roky 2021-2023
2. návrh rozpočtu na roky 2022 a 2023
3. Starosta obce ukončil zasadnutie a poďakoval prítomným za účasť.

Termín najbližšieho zasadnutia OZ bude upresnený.

Návrh na uznesenie spracovala návrhová komisia podľa bodu 2.

Návrh na uznesenie č. 07/2020 bol schválený dňa 11.12.2020 jednomyseľne.

Zapísal: p. Nataša Belová

Zápisnicu overil overovateľ podľa bodu 2.

 Zápisnica vyvesená na úradnej tabuli dňa: 16.12.2020

Zápisnica zvesená z úradnej tabule dňa: